Diari Oficial de la Generalitat Valenciana


Sumari del DOGV 1785, del 19-05-1992 (1992/824862)

ACORD de 28 d'abril de 1992, del Govern Valencià, pel qual s'aprova la modificació d'estatuts del Consell Valencià de Col.legis Professionals d'Agents Comercials.
------------------------------------------------------------------------------------------------------------------------------------------------------------------

### Dades del document

Número de DOGV
:   1785

Data del DOGV
:   19-05-1992

Secció del DOGV
:   ALTRES DISPOSICIONS

Número del document
:   1992/824862


Data del document
:   28-04-1992

Organisme emissor
:   Conselleria d'Indústria, Comerç i Turisme

Tipus de document
:   Acord

Anàlisi jurídica

Acord de 28 d'abril de 1992, del Govern Valencià, pel qual s'aprova la modificació d'estatuts del Consell Valencià de Col·legis Professionals d'Agents Comercials.  
El Govern Valencià, en la reunió del dia 28 d'abril de 1992, adoptà l'acord següent:  
Per acord del Govern Valencià de 28 de novembre de 1988, s'aprova la constitució i la inscripció del Consell Valencià de Col·legis Professionals d?Agents Comercials en el Registre de Col·legis Professionals i de Consells Valencians de Col·legis Professionals.  
Sol·licitada pel Consell Valencià de Col·legis Professionals d'Agents Comercials la modificació dels estatuts, escau l'aprovació d'aquesta pel Govern Valencià, d'acord amb el que disposa l?article 6 de la Llei 2/1974, de 13 de febrer, de Col·legis Professionals, modificada per Llei 74/1978, de 26 de desembre, en relació amb la disposició transitòria primera del Decret 123/1986, de 20 d'octubre, de consells valencians de col·legis professionals.  
D'acord amb això, a proposta del Conseller d?Indústria, Comerç i Turisme, el Govern Valencià  
ACORDA  
Aprovar la modificació d'estatuts del Consell Valencià de Col·legis Professionals d?Agents Comercials, el text del qual figura annex a aquest acord.  
València, 28 d'abril de 1992.  
El Conseller- Secretari del Govern Valencià,   
EMERIT BONO I MARTINEZ  
ANNEX  
Estatuts del Consell Valencià dels Il·lustres Col·legis Oficials Professionals d?Agents Comercials  
TITOL I   
Funcions del consell  
Article primer  
El Consell Valencià dels Il·lustres Col·legis Oficials Professionals d'Agents Comercials és l?òrgan representatiu, coordinador i executiu superior dels col·legis oficials professionals de la Comunitat Valenciana, ubicats a València, Alacant, Castelló i Alcoi.  
El domicili del Consell Valencià dels Il·lustres Col·legis Oficials Professionals d?Agents Comercials es fixa a València. Els òrgans de govern del consell podran acordar-ne el canvi de domicili a les places d'Alacant, Castelló o Alcoi.  
Article segon  
Són funcions del Consell Valencià dels Il·lustres Col·legis Oficials Professionals d?Agents Comercials les següents:  
a) Les atribuïdes per la legislació vigent pel que fa a representació, ordenació i defensa dels interessos professionals dels agents comercials a la Comunitat Valenciana.  
b) Representar i ser portaveu dels col·legis que l'integren en les seues relacions, consultes o serveis de col·laboració amb les diverses administracions públiques en tots aquells assumptes que afecten o puguen afectar la professió d'agent comercial a nivell de comunitat autònoma.  
c) Sol·licitar i emetre informes, dictàmens, memòries, estudis, publicacions i altres sobre tots aquells temes que afecten o puguen incidir en aspectes rellevants per a la professió d'agent comercial.  
d) Exercir funcions disciplinàries respecte a membres del propi consell.  
e) Dirimir els conflictes que puguen suscitar-se entre els col·legis d'agents comercials de la Comunitat Valenciana.  
f) Aprovar el pressupost de cada exercici econòmic i regular i fixar proporcionalment les aportacions dels col·legis per al manteniment del consell.  
g) Resoldre els dubtes i diferències que puguen plantejar-se en la interpretació i aplicació d'aquestes normes.  
h) Per a tot allà que no disposen aquests estatuts valdrà el que disposa l'Estatut General dels Col·legis Oficials d?Agents Comercials i les disposicions vigents sobre l'exercici professional dels agents comercials.  
TITOL II   
Organs del consell  
Article tercer  
Els òrgans de govern del Consell Valencià dels Il·lustres Col·legis Professionals d?Agents Comercials són els següents:  
a) El ple del consell.  
b) La comissió permanent executiva.  
c) El president.  
Article quart  
El ple del consell és l?òrgan superior de govern i representació d'aquest i té les atribucions que estableixen aquests estatuts i altres disposicions al Consell Valencià de Col·legis d?Agents Comercials, inclosa la de ratificar o denegar el nomenament de secretari tècnic del consell. El ple del consell està format pels consellers. següents:  
a) Els presidents de cadascun dels col·legis oficials professionals d'agents comercials de València, Alacant, Castelló i Alcoi.  
b) Un representant per cadascun dels col·legis esmentats, designat per les respectives juntes de govern d'entre els seus membres. Els consellers del ple del consell seran agents comercials en actiu i cessaran de forma automàtica en cessar com a president del seu col·legi i/o com a membre de la junta per la qual va ser elegit. La substitució dels qui han cessat per altres membres del consell es produirà automàticament, substituint qui va ser president de col·legi per qui el substituesca en càrrec idèntic, i els altres per elecció de la junta de govern del col·legi a què pertanyia el substituït.  
El membre del ple del consell que substituirà la persona que cessa ocuparà en el ple el mateix càrrec que ocupava el substituït, a menys que les dues terceres parts dels membres del ple manifesten la seua disconformitat. En aquest cas es procedirà a la renovació de tots els càrrecs del ple.  
Article cinquè  
En les decisions que s'hagen de prendre en el si del ple del consell, cada vocal tindrà dret a veu i vot.  
Perquè es produesca l'adequada proporcionalitat, el vocal president de cadascun dels col·legis oficials professionals d'agents comercials de la Comunitat Valenciana ostentarà addicionalment al seu propi vot els que li corresponguen en funció del nombre de col·legiats en el seu col·legi a 31 de desembre de l'exercici precedent, d'acord amb el següent barem:  
Cens col·legial d?1 a 1.500 col·legiats: un vot.  
Cens col·legial de 1.501 a 3.000 col·legiats: dos vots.  
Cens col·legial de 3.001 a 4.000 col·legiats: tres vots.  
Cens col·legial de 4.001 a 5.000 col·legiats: quatre vots.  
Cens col·legial de més de 5.000 col·legiats: cinc vots.  
Aquesta proporcionalitat serà la que compte en totes les votacions que es produesquen en el ple del consell.  
En cap cas el nombre de vots que ostenten els dos membres pertanyents a un mateix col·legi podrà ser superior a la meitat del total de vots que poden emetre?s en el ple del consell.  
Article sisè  
El ple del consell elegirà d'entre els seus membres el president, vice-president, tresorer i secretari, càrrecs que hauran de recaure, els de president i vice-president, en els consellers presidents; i per als de secretari i tresorer podran ser candidats tots els consellers, procurant que estiguen els quatre col·legis representats.  
L?elecció es durà a terme de forma directa i secreta i en cas d'empat resultarà elegit el membre de més edat.  
El període de durada del mandat serà de quatre anys, i es renovarà per meitat cada dos anys. La primera renovació afectarà el president i tresorer i la segona el vice-president i secretari.  
Tots els càrrecs podran reelegir-se per períodes successius.  
Article setè  
Les condicions d'elegibilitat, possessió, incompatibilitats i altres requisits per a l'exercici del càrrec de conseller del Consell Valencià d'Agents Comercials, són els que estableix la Llei de Col·legis Professionals i les altres disposicions reguladores.  
Article vuité  
El procediment electoral dels càrrecs del consell es durà a terme entre els dies trenta i quaranta-cinc, després de les eleccions de renovació de les juntes de govern dels col·legis oficials professionals d'agents comercials de la Comunitat Valenciana.  
Cada col·legi comunicarà al consell, mitjançant certificat del secretari visat pel president del col·legi, el seu cens electoral a data 31 de desembre de l'any anterior, per tal de conéixer la proporcionalitat de vots que li correspon d'acord amb el que estableix l?article 5 d'aquests estatuts   
Cada col·legi comunicarà, mitjançant el procediment establert en l'apartat anterior, el nom del president del col·legi i del conseller designat per a ocupar els càrrecs en el ple del Consell Valencià d'Agents Comercials.  
Article novè  
El consell, per acord de les dues terceres parts dels vots dels seus membres, podrà establir eleccions per a la renovació d?alguns o tots els seus càrrecs, mitjançant convocatòria que haurà de comunicar-se formalment als consellers amb almenys quinze dies d'antelació.  
Constituït el ple en sessió extraordinària es procedirà a l'elecció, d'acord amb el que estableixen els articles 5, 6 i 7 d'aquests estatuts.  
Article deu  
El ple del Consell es reunirà en sessió ordinària almenys dues vegades l'any, una en el primer semestre per a aprovar la memòria d'activitats i liquidació del pressupost de l'any anterior. Una altra en el segon trimestre de l'any per a aprovar el pressupost de l'any següent.  
Podrà reunir-se totes les vegades que ho decidesca el president o ho demanen almenys quatre consellers.  
Les convocatòries s'hauran de fer amb almenys deu dies d'antelació, i haurà de figurar l'ordre del dia a tractar en la sessió.  
El ple estarà presidit pel president, i en cas d'absència pel vice-president.  
El ple del consell celebrarà sessió en primera convocatòria quan concórreguen presents o representats la meitat més un dels sens consellers, i en segona convocatòria quan concórreguen la meitat més un dels vots que puguen emetre?s.  
En qualsevol lloc i ocasió en què es troben la totalitat dels membres que composen el consell valencià, podran constituir-se en sessió plenària universal i establir l'ordre del dia que s'hi debatrà.  
Els acords s'adoptaran per majoria de vots emesos i en cas d'empat decidirà el vot del president.  
Article onze  
Són funcions de la comissió permanent executiva:  
a) Executar els acords adoptats pel ple del consell.  
b) Decidir sobre qüestions que afecten el govern del consell.  
c) Adoptar els acords que corresponga, i traslladar les seues decisions al ple del consell per a la ratificació.  
d) Proposar temes al ple del consell per a la discussió i/o aprovació.  
e) Determinar l?ordre del dia dels temes a tractar en el ple del consell.  
f) Nomenar el secretari tècnic del consell.  
g) Nomenar i destituir el personal assalariat al servei del consell.  
h) Elaborar el Reglament de Règim Interior del Consell.  
i) Elaborar la memòria que s'ha de sotmetre a l'aprovació del ple.  
Article dotze  
La comissió permanent executiva del consell està formada pel president, el vice-president, el tresorer i el secretari del consell.  
Les decisions de la comissió permanent executiva s'adoptaran per majoria simple de vots - un vot per cada membre de la comissió permanent- i en cas d'empat dirimirà el vot del president.  
La comissió permanent executiva es reunirà totes les vegades que convoque el president o ho demanen almenys dos membres de la comissió.  
Article tretze  
Correspon al president:  
a) Convocar i presidir totes les reunions del ple del consell i de la comissió permanent executiva i dirigir els debats, obrint, suspenent i tancant la sessió.  
b) Representar el consell valencià davant totes les autoritats, autoritzar els informes i publicacions que hagen de cursar-se i executar els acords que adopten el ple del consell o la comissió permanent executiva.  
c) Nomenar entre els consellers les comissions o ponències que siguen necessàries per a la millor resolució dels afers que interessen o competen al consell quant aquest no puga exercitar aquesta facultat o la delegue en el president.  
d) Visar els lliuraments, càrrecs i certificacions que s'expedeixen per la secretaria.  
e) Dirimir amb vot de qualitat els empats que resulten en les votacions del ple del consell o de la comissió permanent executiva.  
f) Suspendre els actes que considere nuls de ple dret a què es refereix l'article 8 de la Llei de Col·legis Professionals.  
Article catorze  
Correspon al vice-president:  
Substituir el president en els casos de malaltia, vacant i en les ocasions que li ho sol·licite el president.  
Article quinze  
Correspon al secretari:  
a) Assistir a totes les juntes del consell valencià i de la comissió permanent executiva que es realitzen, estendre i autoritzar-ne les actes, retre compte de les anteriors i dels expedients i afers que s'hi han de tractar.  
b) Dur els llibres d'actes i acords necessaris, com també els llibres d'arxiu i els torns de ponències, estendre i autoritzar les certificacions que s'expedesquen, comunicacions ordres i circulars que hauran de dirigir-se per acord del president del consell valencià, i igualment autoritzar els lliuraments per al pagament que hauran de verificar-se sempre autoritzats pel president. Com a tal secretari, intervindrà en tots els expedients disciplinaris que s'instruiran, amb el conseller que siga designat com a jutge instructor d'aquests.  
Article setze  
Correspon al tresorer:  
a) Gestionar i promoure tots els extrems que siguen conduents a la bona marxa administrativa i inversió dels fons del consell, subscrivint els xecs per a retirada d?aquests dels comptes corrents on es troben, en unió del president o consellers a qui s?autoritze per a això.  
El tresorer no podrà fet cap pagament sinó en virtut del lliurament expedit per la secretaria i visat pel president.  
b) Dur els llibres necessaris per a les anotacions dels ingressos i despeses que afecten a la caixa del consell.  
c) Cobrar totes les quantitats que, per qualsevol concepte, hagen d'ingressar com a fons al consell.  
d) Pagar tots els lliuraments que s?expediran per la secretaria amb el vist-i-plau del president.  
e) Autoritzar amb la seua signatura els comprovants d'ingrés, lliuraments i rebuts que signifiquen moviments en els fons del consell.  
f) Retre compte al consell de l?estat de fons.  
g) Formar i lliurar el compte general documentat de cada exercici econòmic.  
h) Formar i redactar el projecte d'ingressos i despeses ordinàries, que haurà de sotmetre?s a l'aprovació del consell en l?última sessió de cada any.  
Article disset  
Tots els càrrecs del consell s'exerceixen amb caràcter gratuït. El ple del consell podrà fixar i aprovar amb els pressupostos la quantia de les despeses per desplaçaments, dietes i altres que puguen generar els consellers en funció del seu càrrec.  
Article divuit  
El consell podrà disposar d'un secretari tècnic, amb títol universitari superior, amb funcions de gerència del consell, i comandament de personal al servei d'aquest, que assistirà a les sessions del ple i de la comissió permanent executiva del consell, amb veu però sense vot.  
El secretari tècnic del consell realitzarà les funcions que li encomane el ple, la comissió permanent executiva i el president, i es responsabilitzarà de la gestió i administració i executarà els acords dels òrgans de govern del consell.  
El secretari tècnic serà seleccionat després d'un concurs de mèrits realitat per convocatòria pública, i la seua retribució figurarà en els pressupostos anuals que aprove el consell.  
TITOL III  
Règim Econòmic  
Article dinou  
Per a atendre les despeses que s'originen per al compliment de les finalitats senyalades, el Consell Valencià de Col·legis d?Agents Comercials comptarà amb els següents ingressos:  
a) Amb l'import de les quotes i altres aportacions que s'establesquen.  
b) Amb les subvencions, donatius i legats que puga rebre.  
c) Amb els altres recursos que amb motiu de les seues activitats puga obtenir el consell.  
Article vint  
En matèria disciplinària i mentre no es publique la Llei Valenciana de Col·legis Professionals, serà d'aplicació als membres del consell valencià el que estableix l'Estatut General de Col·legis Oficials d'Agents Comercials d'Espanya, aprovat pel Reial Decret 3595/1977, de 30 de desembre.  
Article vint-i-un  
En matèria de recursos, i mentre no es publique la Llei Valenciana de Col·legis Professionals, valdrà el que disposa la Llei de Col·legis Professionals i l?Estatut General dels Col·legis Oficials d'Agents Comercials d'Espanya, aprovat pel Reial Decret 3595/1977, de 30 de desembre.  
Article vint-i-dos  
El consell valencià i els col·legis oficials professionals d'agents comercials de la Comunitat Valenciana acomodaran els estatuts i els reglaments de règim interior a la Llei Valenciana de Col·legis Professionals, quant al seu contingut i dins dels terminis que s'hi fixen.  
DISPOSICIONS TRANSITORIES  
Primera  
Després de l'aprovació d'aquests estatuts pel Govern Valencià es procedirà, en el termini de trenta dies des de la publicació de l'aprovació en el Diari Oficial de la Generalitat Valenciana, a renovar els òrgans de govern del consell valencià, d'acord amb el que estableixen aquests estatuts.  
Segona  
Dins els trenta dies següents a la constitució dels òrgans de govern del consell es realitzarà un ple extraordinari d'aquest per a aprovar-ne la memòria i el pressupost per a l?exercici actual.